**Gyöngyös Város Önkormányzatának Képviselő-testülete**

**30/2019. (IX.20.) önkormányzati rendelete**

**a helyi kitüntetés alapításáról és adományozásának rendjéről szóló**

**7/2015. (II.27.) önkormányzati rendelet módosításáról\***

**Gyöngyös Város Önkormányzatának Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjában kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva, a következőket rendeli el:**

**1. §**

**A helyi kitüntetés alapításáról és adományozásának rendjéről szóló 7/2015. (II.27.) önkormányzati rendelet (a továbbiakban: R.) 30. § (2) bekezdése helyébe a következő rendelkezés lép:**

**„(2) A kitüntetés azoknak a sportolóknak, illetve sportegyesületeknek és sportszervezeteknek adományozható, akik a sportban az előző évi felterjesztési határidőt követően kimagasló eredményt értek el.”**

**2. §**

**Az R. 30. § (3) bekezdése helyébe a következő rendelkezés lép:**

**„(3) „Év Sportolói” kitüntetés adományozható gyöngyösi sportegyesület vagy sportszervezet színeiben az előző évi felterjesztési határidőt követően aktívan versenyző sportolónak, valamint gyöngyösi sportegyesület vagy sportszervezet színeiben az előző évi felterjesztési határidőt követően aktívan versenyző – minimum két főből álló – csapatnak az alábbiak szerint:**

1. **„Év Utánpótlás Leány Sportolója”**
2. **„Év Női Sportolója”**
3. **„Év Utánpótlás Fiú Sportolója”**
4. **„Év Férfi Sportolója”**
5. **„Év Utánpótlás Csapata”**
6. **„Év Felnőtt Csapata”.”**

**- 2 -**

**3. §**

**Az R. 30. § (3a) bekezdése helyébe a következő rendelkezés lép:**

**„(3a) A (3) bekezdés a) és c) pontja szerinti utánpótlás kategóriák díjai azon egyéni sportolóknak ítélhető oda, akik az előző évi felterjesztési határidőt követően elért sporteredmény megszerzésének napjáig az adott sportágban utánpótláskorúnak minősülnek. A (3) bekezdés e) szerinti utánpótlás kategória díja azon csapatnak adományozható, amelynek legidősebb tagja az adott sportágban utánpótláskorúnak minősül az előző évi felterjesztési határidőt követően elért sporteredmény megszerzésének napjáig.”**

**4. §**

**Az R. 30. §-a a következő (3b) bekezdéssel egészül ki:**

**„(3b) Utánpótlás korú sportoló és csapat részére abban az esetben is adományozható a (3) b), d és f) felnőtt kategóriák díja, ha sporteredményüket felnőtt versenyeken szerezték.”**

**5. §**

**Az R. 34. §-a következő (4) bekezdéssel egészül ki:**

**„(4) A „Gyöngyös Város Szociális Ügyéért” kitüntetés átadására 2019. évben a Szociális Munka Napja alkalmából kerül sor.”**

**6. §**

**E rendelet a kihirdetést követő napon lép hatályba, és az azt követő napon hatályát veszti.**

**Hiesz György Dr. Kozma Katalin**

**polgármester jegyző**

**\* *A Képviselő-testület a rendeletet 2019. szeptember 19-i ülésén fogadta el.***